นายกรัฐมนตรี ชื่นชมผลงาน "น้องเทนนิส " พาณิภัค วงศ์พัฒนกิจ คว้าแชมป์เทควันโดเวิลด์กรังด์ปรีซ์ไฟนอล 2022
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความสำเร็จของเทนนิส พาณิภัค วงศ์พัฒนกิจ ที่คว้าแชมป์เวิลด์กรังด์ปรีซ์ไฟนอล 2022 ณ กรุงริยาด ประเทศซาอุดีอาระเบียได้สำเร็จ เป็นผลจากความเสียสละ ตั้งใจฝึกซ้อม นำชื่อเสียงให้ประเทศไทย ได้ขอบคุณนักกีฬาและทีมงานที่มีส่วนเกี่ยวข้องที่ได้สร้างรอยยิ้มให้แฟนกีฬาชาวไทยได้อีกครั้ง แชมป์ครั้งนี้ ถือเป็นแชมป์รายการนี้เป็นครั้งที่ 2 และเป็นแชมป์ที่ 5 ส่งท้ายปีของเทนนิส ซึ่งส่งผลให้เทนนิส คงอันดับ 1 ของโลกในรุ่น 49 กิโลกรัมหญิงต่อไป